Dainius Bardauskas

Dainius Bardauskas (g. 1965 m. birželio 5 d. Juodpėnuose, Kupiškio rajonas) – Lietuvos ir Kupiškio rajono savivaldybės politinis bei visuomenės veikėjas.

 Biografija 
1990 m. baigė Lietuvos žemės ūkio akademiją, veterinarijos gydytojas, 2006 m. Vilniaus universitetą, socialinio darbo magistras.

1990–1995 m. buvo Šimonių kolūkio, Šimonių žemės ūkio įmonių darbuotojas, 1995 m. – Šimonių seniūnijos seniūnas. Nuo 1998 m. Kupiškio rajono žemės ūkio skyriaus vedėjas, 2000–2015 m. Kupiškio socialinės globos namų direktorius.

Partijos Tėvynės sąjunga - Lietuvos krikščionys demokratai Kupiškio rajono skyriaus narys. 1997–2000 m. ir 2011–2023 m. Kupiškio rajono savivaldybės tarybos narys.2011 m. Lietuvos savivaldybių tarybų rinkimai

2015–2023 m. Kupiškio rajono savivaldybės merashttps://www.vrk.lt/2019-savivaldybiu-tarybu/rezultatai?srcUrl=/rinkimai/864/2/1504/rezultatai/lt/rezultataiTarNariaiMeraiSavivaldybeje_rpgId-20012.html

Žmona Danguolė, vaikai Agnė, Aistė.

 Baudžiamoji byla 
D. Bardauskas 2019 m. liepą sulaikytas Specialiųjų tyrimų tarnybos pareigūnų. Pareiškus įtarimus, D. Bardauskas nušalintas nuo mero pareigų, mero narystė partijoje buvo sustabdyta, bet 2020 m. pavasarį teismas leido jam sugrįžti į mero pareigas.Teismui perduota Kupiškio mero Bardausko byla dėl kyšininkavimo ir prekybos poveikiu. Lrt.lt. Nuoroda tikrinta 2021-08-08. 2021 m. gegužės 5 d. Panevėžio apygardos teismas pradėjo nagrinėti baudžiamąją bylą, kurioje pateikti kaltinimai D. Bardauskui ir savivaldybės kultūros centro direktorei Jolitai Janušonienei dėl kyšininkavimo, prekybos poveikiu, dokumentų klastojimo ir kurstymo suklastoti dokumentą (kaltinimai susiję su kūrybos ir meno festivaliu „Stichijos“, kuris kelerius metus buvo rengiamas Kupiškio marių saloje).„TEISMAS ATVERTĖ KUPIŠKIO MERO BAUDŽIAMĄJĄ BYLĄ“. Kupiškėnų mintys. Nuoroda tikrinta 2021-08-08. 2023 m. gegužę Lietuvos apeliacinis teismas D. Bardauską pripažino kaltu dėl kyšininkavimo, prekybos poveikiu, kurstymo suklastoti dokumentą, politikui uždrausta eiti vadovaujamas pareigas.Kupiškio meras Bardauskas po teismo sprendimo sako, kad „kraunasi daiktus“. Lrt.lt. Nuoroda tikrinta 2023-12-13. Vyriausioji rinkimų komisija panaikino mero mandatą.VRK panaikino Kupiškio mero mandatą: savivaldybėje bus rengiami nauji rinkimai. Delfi.lt. Nuoroda tikrinta 2023-12-13.

 Šaltiniai 

Kategorija:Kupiškio merai
Kategorija:Lietuvos veterinarijos gydytojai
Kategorija:Lietuvos savivaldybių seniūnai
Kategorija:Žmonės nuteisti už kyšininkavimą